Ալիսա Նիհեր

**Ալիսա Միշել Նիհեր** (, ), ամերիկացի ֆուտբոլիստուհի, «Չիկագո Ռեդ Սթարզ» թիմի դարպասապահ։ Աշխարհի կրկնակի չեմպիոն (2015, 2019 թվականներ)։ Ավելի վաղ խաղացել է «Բոստոն Բրեյքերս» և «Տուրբնինե» թիմերի կազմում։ «Բրեյքերսի» կազմում նա ճանաչվել է 2014 թվականի դարպասապահ։

## Կենսագրություն
Նիհերը Ջոնի և Դոննա Լին Նիհերի աղջիկն է։ Նա ունի զույգ քույր Ամանդան, որը ֆուտբոլ էր խաղում Մեսսիյա քոլեջում, և Էբիգեյլ անունով կրտսեր քույր։ Նա ունի գրեմանական, անգլիական և ֆրանսիա-կանադական արմատներ, դավանում է քրիստոնեություն։

## Վաղ տարիներ
Նիհերը սովորել է Քրիստոնեական ժառանգության դպրոցում, որի թիմում ցուցաբերել է նշանակալի հաջողություններ։ Նիհերը խաղում էր բասկետբոլ՝ իր կարիերայի ընթացքում հավաքելով ավելի քան 2000 միավոր։

### Փենսիլվանիայի նահանգի համալսարան
Նիհերը սովորել է Փենսիլվանիայի համալսարանում 2006-2009 թվականներին։ Ուսման տարիների ընթացքում նա իրականացրել է 74 խաղ՝ դառնալով անհատական պարգևի հաղթող։

## Ակումբային կարիերա
### «Բոստոն Բրեյքերս», 2010—2011 թվականներ
Նիհերն ընտրվել է «Բոստոն Բրեյքերս» 11 համարի շապիկով 2010 թվականին, ընդ որում առաջին դարպասապահն էր։ «Բոստոն» թիմը զբաղեցրեց երկրորդ հորիզոնականը լիգայի մրցաշարային աղյուսյակում, բայց կիսաեզրափակիչում պարտվեցին «Ֆիլադելֆիա Ինդեփենդենս» թիմին։

### «Տրիբունե», 2011—2013 թվական
2011 թվականի մրցաշրջանի ավարտից հետո Նիհերը հրավիրվեց գերմանական բունդեսլիգայի «Տրիբունե» ակումբ։ 2011-2012 թվականների մրցաշրջանում նա մասնակցել է 24 խաղերում։ «Տրիբունե» հաղթել է գերմանական Բունդեսլիգան։ Դրանից հետո, 2012-2013 թվականների մրցաշրջաններում որպես ամերիկյան լիգան դադարեցվեց, Նիհերը շարունակեց խաղալ Գերմանիայում։

### «Բոստոն Բրեյքերս», 2013—2015 թվականներ
2013 թվականի մայիսին Նիհերը պայմանագիր ստորագրեց «Բոստոն Բրեյքերս»-ի հետ, որը խաղում էր վերակազմավորված Կանանց ֆուտբոլի ազգային լիգայում։

20141 թվականի Կանանց ֆուտբոլի ազգային լիգայի մրցաշրջանում Նիհերը խաղում էր «Բոստոն» թիմում բոլոր խաղերում և դարձավ տարվա դարպասապահ՝ իրականացնելով 106 սեյվ 24 խաղերում։

2015 թվականի նոյեմբերի 22-ին Նիհերը «Բոստոն»-ից տեղափոխվեց «Չիկագո Ռեդ Սթարզ» Ուիթնի Էնգենի հետ փոխանակման միջոցով։

### «Չիկագո Ռեդ Սթարզ», 2015 թվական — Ներկա ժամանակ
Նիհերը «Չիկագո» թիմում լավ սկսեց 2016 թվականի մրցաշրջանը՝ մեկ ամսվա մեջ բաց թողնելով միայն մեկ գնդակ։

Ըստ  NWSL Media Association տվյալների՝ Նիհերը 2018 թվականի վեցերորդ շաբաթվա լավագույն խաղացողը ճանաչվեց, իսկ 2018 թվականի հունիսին ներառվեց ամսվա թիմի կազմում։

2018 թվականի օգոստոսի 18-ին Նիհերը խաղաց իր հարյուրերորդ խաղը «Փորթլենդ Թորնս» թիմի դեմ, որն ավարտվեց 2։ 2 հաշվով։

## Միջազգային կարիերա
աջից|347x347փքս|Ալիսա Նիհեր, 2016 թվականի հունիս
Նիհերը խաղացել է 2007 թվականի Պանամերիկյան խաղերում, որտեղ ամերիկացիները զբաղեցրին երկրորդ տեղը՝ երզափակչում զիջելով Բրազիլիային։

Նիհերը մտավ հավաքականի կազմ Կանադայում 2015 թվականի աշխարհի առաջնությանը մասնակցելու համար։ Նա եղել է Հոուփ Սոլո պահեստային դարպասապահը և դուրս չեկավ խաղադաշտ, սակայն դարձավ աշխարհի չեմպիոն։

2016 թվականի Ամառային օլիմպիական խաղերում ԱՄՆ-ի պարտությունից հետո Նիհերը դարձավ ԱՄՆ հավաքականի գլխավոր դարպասապահը՝ զբաղեցնելով Հոուփ Սոլոյի տեղը։

Նիհերը եղել է 2018 թվականի ԿՈՆԿԱԿԱՖ առաջնությունում ԱՄՆ կանանց հավաքականի դարպասապահը։ ԱՄՆ երկրորդ անգամ անընդմեջ հաղթեց ԿՈՆԿԱԿԱՖ-ը՝ եզրափակչում հաղթելով Կանադայի հավաքականին 2։ 0 հաշվով։

### 2019 թվականի Աշխարհի առաջնություն
2019 թվականի մայիսի 2-ին Նիհենը ներառվեց ԱՄՆ հավաքականի կազմում 2019 թվականի աշխարհի առաջնությունում, որը նիա կարիերայում դարձավ երկրորդը։ Հունիսի 11-ին Նիհերը առաջին անգամ մասնակցեց որպես խաղացող՝ խաղալով երեք խաղ «զրոյով»․ 13։ 0 Թայիլանդի դեմ, 3։ 0 Չիլիի, 2։ 0՝ Շվեյցարիայի դեմ։

Փլեյ-օֆֆ փուլում Նիհերը կատարեց չորս սեյվ Ֆրանսիայի դեմ քառորդ եզրափակչում, որտեղ ամերիկացիները հաղթեցին 2։ 1 հաշվով։ Կիսաեզչափակչում Նիհերը իրականացրեց ֆանտաստիկ խաղ Անգլիայի դեմ՝ կատարելով երեք սեյվ և 83-րդ րոպեին հետ մղելով Ստեֆ Հոթոնի 11-մետրանոց հարվածը։ Դա օգնեց ամերիկացիներին հաղթեց 2։ 1 հաշվով, իսկ եզրափակչում նրանք չոր հաղթանակ տարան Նիդերլանդների հավաքականի դեմ 2։ 0 հաշվով։

## Մշակույթում
### Տեսախաղեր
*[[FIFA 16]]* տեսախաղում առաջին անգամ ներկայացվեցին կանանց կերպարներ, և Նիհերը հայտնվել էր դրանց թվում։

## Ծանոթագրություններ

## Արտաքին հղումներ
* Профиль на сайте «Бостон Брейкерс»
* Профиль на сайте «Чикаго Ред Старз»

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Ամերիկացի կին ֆուտբոլիստներ
Կատեգորիա:Ամերիկացի օլիմպիական չեմպիոններ
Կատեգորիա:Կանանց ֆուտբոլի դարպասապահներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ֆուտբոլի աշխարհի չեմպիոններ
Կատեգորիա:ԱՄՆ-ի ֆուտբոլի հավաքականի ֆուտբոլիստներ